Reidar Liaklev

Reidar Kristofer Liaklev (1917–2006) var en norsk skøyteløper som representerte Brandbu Idrettsforening og vant OL-gull på  meter i St. Moritz. Liaklev var en utpreget langdistanseløper, men vant likevel ett europamesterskap allround.

Liaklev tok bronse i junior-NM 1939, hvor han vant 5 000 meterenReidar Liaklev til minne , Skøytesport, 3. mars 2006, men som de fleste idrettsmenn i sin generasjon fikk han karrieren forkortet av verdenskrigen. Hans første internasjonale seniormesterskap var VM i 1947, hvor han ble nummer tre på  før han gikk seg opp fra niende- til fjerdeplass etter å ha vunnet 10 000 meter.

I de første olympiske leker etter krigen, i St. Moritz tidlig i februar 1948, vant Liaklev først  meter med tiden 8.29,4, og to dager seinere var han blant favorittene på  meter. Liaklev fikk imidlertid problemer med høyden, og måtte bryte løpet, mens svensken Åke Seyffarth – som Liaklev slo på de to lengste distansene under EM i 1947 og VM i 1948 – vant gullet.

To uker senere vant han europamesterskapet på Hamar med over ett tidspoeng på svensken Göthe Hedlund. Da VM ble avholdt i Helsingfors var Liaklev imidlertid ikke i samme form, og han endte på sjetteplass, slått med tre poeng av verdensmesteren Odd Lundberg.

I 1949 ble han norgesmester, men havnet bak Lundberg og Hjalmar Andersen på sammenlagtlistene både i EM (5.-plass) og VM (8.-plass). Året etter tok han sølv i EM i Helsingfors, etter igjen å ha vunnet 10 000 meteren. Andersen vant imidlertid de tre andre distansene og EM med over to poengs margin. 

 To etter Liaklev 
Radiokommentatoren Finn «Niff» Amundsen innførte uttrykket to etter Liaklev. Uttrykket oppsto under VM allround 1947. Før den avsluttende 10 000 meteren ledet Sverre Farstad foran Lassi Parkkinen fra Finland. Parkkinen måtte slå Farstad med 22,3 sekunder i samløp på siste par for å vinne sammenlagt. Liaklev ledet 10 000 meteren før det avgjørende paret, og Parkkinen ble sammenlignet med Liaklevs passeringstider. Gjennom hele løpet lå Parkkinen omtrent to etter Liaklev. Parkkinen gikk til slutt i mål 1,2 sekunder etter Liaklev, men 23,7 sekunder foran Sverre Farstad. Parkkinen vant sammenlagt, men Liaklev beholdt distanseseieren.

Uttrykket to etter Liaklev overlevde lenge etter at Liaklev la opp i 1950.Å hoppe etter Wirkola, av Geir Helljesen, NRK.no

 Personlige rekorder 
 500 m – 44,0 
 1 000 m – 1.34,5
 1 500 m – 2.16,6
 3 000 m – 4.58,0
 5 000 m – 8.18,0
 10 000 m – 17.24,9

 Referanser 
Medaljevinnere i Olympiske Vinterleker – Menn 1924–2010  på N-S-F.no Publisert 28. februar 2010. Besøkt 25. september 2013.
Medaljevinnere / ”Topp 3” i Allround-EM, menn (1891–...) 1893–2013  på N-S-F.no Publisert 13. januar 2013. Besøkt 25. september 2013.
Medaljevinnere i Norske Mesterskap på skøyter – Menn Senior  på N-S-F.no Publisert 6. januar 2013. Besøkt 25. september 2013.

 Litteratur 


 Eksterne lenker 

  Reidar Liaklev på The-Sports.org (noen resultater)



 «Reidar Liaklev er død» , fra TV 2 Nettavisen – 3. mars 2006


Kategori:Norske skøyteløpere
Kategori:Olympiske mestere for Norge
Kategori:Olympiske mestere i hurtigløp på skøyter
Kategori:Europamestere i skøytesport
Kategori:Norgesmestere i hurtigløp på skøyter – Allround
Kategori:Medaljevinnere under Vinter-OL 1948
Kategori:Deltakere for Norge under Vinter-OL 1948
Kategori:Skøyteløpere under Vinter-OL 1948
Kategori:Deltakere for Norge i allround-VM på skøyter
Kategori:Skøyteløpere for Brandbu Idrettsforening
Kategori:Skøyteløpere for Oslo Idrettslag
Kategori:Personer fra Gran kommune
Kategori:Artikler i skøytesportprosjektet